rejauldu/bengali-wikipedia huggingface dataset:
মাইকেল কিটন ( নামে পরিচিত মাইকেল জন ডগলাস (; জন্ম: ৫ সেপ্টেম্বর ১৯৫১) হলেন একজন মার্কিন অভিনেতা, প্রযোজক ও পরিচালক। তিনি সিবিএস চ্যানেলের সিটকম অল্‌স ফেয়ার ও দ্য ম্যারি টাইলার মুর আওয়ার এবং হাস্যরসাত্মক চলচ্চিত্র নাইট শিফট (১৯৮২), মিস্টার মম (১৯৮৩), জনি ডেঞ্জারাসলি ১৯৮৪) ও বিটলজুস (১৯৮৮)-এ অভিনয় করে পরিচিতি অর্জন করেন। তিনি টিম বার্টনের নাট্যধর্মী সুপারহিরো চলচ্চিত্র ব্যাটম্যান (১৯৮৯) ও ব্যাটম্যান রিটার্নস (১৯৯২)-এ নাম ভূমিকায় অভিনয় করে সমাদৃত হন। এছাড়া তিনি মার্ভেল সিনেম্যাটিক ইউনিভার্সের সুপারহিরো চলচ্চিত্র স্পাইডার-ম্যান: হোমকামিং (২০১৭) ও আসন্ন চলচ্চিত্র স্পাইডার-ম্যান: ফার ফ্রম হোম (২০১৯)-এ ভালচার চরিত্রে অভিনয় করেছেন।  কিটন লাইভ ফ্রম বাগদাদ (২০০২) চলচ্চিত্রে অভিনয়ের জন্য তিনি সেরা মিনি ধারাবাহিক বা টিভি চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন এবং দ্য কোম্পানি (২০০৭) চলচ্চিত্রে অভিনয় করে স্ক্রিন অ্যাক্টরস গিল্ড পুরস্কারের মনোনয়ন লাভ করেন। ২০১৪ সালের বার্ডম্যান অর (দ্য আনেক্সপেক্টেড ভার্চু অব ইগনোরেন্স) চলচ্চিত্রে অভিনয়ের জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার, ও শ্রেষ্ঠ অভিনেতা ও শ্রেষ্ঠ হাস্যরসাত্মক অভিনেতা বিভাগে ক্রিটিকস চয়েস চলচ্চিত্র পুরস্কার লাভ করেন এবং শ্রেষ্ঠ অভিনেতা বিভাগে একাডেমি পুরস্কার, বাফটা পুরস্কার, স্ক্রিন অ্যাক্টরস গিল্ড পুরস্কারের মনোনয়ন লাভ করেন।  ২০১৬ সালে তিনি ফ্রান্সের অর্ডার অব আর্টস অ্যান্ড লেটার্সের অফিসার উপাধিতে ভূষিত হন। তিনি কার্নেগি মেলন বিশ্ববিদ্যালয়ের একজন ভিজিটিং স্কলার।  তথ্যসূত্র  বহিঃসংযোগ       বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:স্কটিশ বংশোদ্ভূত মার্কিন ব্যক্তি বিষয়শ্রেণী:স্কটিশ-আইরিশ বংশোদ্ভূত মার্কিন ব্যক্তি বিষয়শ্রেণী:কেন্ট স্টেট বিশ্ববিদ্যালয়ের প্রাক্তন শিক্ষার্থী বিষয়শ্রেণী:পেন্সিলভেনিয়ার অভিনেতা বিষয়শ্রেণী:মার্কিন কণ্ঠাভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয়ী বিষয়শ্রেণী:সীমিত ধারাবাহিক বা টিভি চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী বিষয়শ্রেণী:স্যাটেলাইট পুরস্কার বিজয়ী বিষয়শ্রেণী:মার্কিন ভিডিও গেম অভিনেতা বিষয়শ্রেণী:গোল্ডেন গ্লোব পুরস্কার (সেরা অভিনেতা - মিনি ধারাবাহিক বা টিভি চলচ্চিত্র) বিজয়ী
থাম্ব|অ্যানিম্যক্স পরিব্যপ্তকরণ জানুয়ারি ২০০৯ অ্যানিমেক্স সম্প্রচার জাপান, ইনক. (; ; Animakkusu আনিমাক্কুসু) হচ্ছে জাপানি আনিমে স্যাটেলাইট টেলিভিশন নেটওয়ার্ক যেখানে সার্বক্ষণিক জাপানি আনিমে সম্প্রচার করা হয়। ১৯৯৮ সালের ১লা জুন থেকে জাপানি পে-চ্যানেলস্কাই পারফেক্ট টিভিএর অধীনে এই চ্যানেলটি সম্প্রচার করা হয়। অ্যানিম্যাক্সের কোফাউন্ডার ও শেয়ারহোল্ডারসমূহ হচ্ছে তোয়েই অ্যানিমেশন, সানরাইজ অ্যানিমেশন,টিএমএস এন্টারটেইনমেন্ট এবং নিহোন অ্যাড সিস্টেমস। জাপানের বাইরে তাইওয়ান, হংকং, দক্ষিণ কোরিয়া, দক্ষিণপূর্ব এশিয়া, দক্ষিণ এশিয়া, ল্যাটিন আমেরিকা, ইউরোপ, আফ্রিকা, অষ্ট্রেলিয়ায় অ্যানিমেক্স চ্যানেল সম্প্রসারিত হয়।   তথ্যসূত্র    বহিঃসংযোগ  প্রাতিষ্ঠানিক ওয়েবসাইট  Animax   Animax International  Animax America on Crackle.com  এশিয়া  Animax Asia  Animax Philippines and Malaysia  Animax Taiwan   Animax India  Animax Korea   ইউরোপ  Animax Spain    Animax Germany    Animax Hungary    Animax Romania    Animax Czech Republic    Animax Slovakia    * বিষয়শ্রেণী:১৯৯৮-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:অ্যানিমে কোম্পানি বিষয়শ্রেণী:টোকিও ভিত্তিক কোম্পানি বিষয়শ্রেণী:স্যাটেলাইট টেলিভিশন বিষয়শ্রেণী:সনি পিকচার্স এন্টারটেইনমেন্ট বিষয়শ্রেণী:সনি সহায়ক বিষয়শ্রেণী:সনি পিকচার্স টেলিভিশন বিষয়শ্রেণী:জার্মানিতে টেলিভিশন স্টেশন বিষয়শ্রেণী:১৯৯৮-এ জাপানে প্রতিষ্ঠিত বিষয়শ্রেণী:টোকিও-তে মিডিয়া বিষয়শ্রেণী:টেলিভিশন স্টেশন বিষয়শ্রেণী:অ্যানিমে টেলিভিশন বিষয়শ্রেণী:সনির সহযোগী প্রতিষ্ঠান বিষয়শ্রেণী:টোকিও ভিত্তিক গণমাধ্যম কোম্পানি বিষয়শ্রেণী:শিশুতোষ টেলিভিশন নেটওয়ার্ক
কিমা হচ্ছে দক্ষিণ এশীয় দেশসমূহের একটি ঐতিহ্যবাহী খাবার। শব্দটি সম্ভব গ্রীক শব্দ κιμάς থেকে এসেছে যার অর্থ পেষা মাংস। এটা সাধারনত ছাগল বা ভেড়ার মাংসের সাথে সিমের বিচি বা আলুর সাথে পেষা হয়। যে কোন মাংস থেকেই কিমা প্রস্তুত করা যায়। কিমাকে কাবাবেও রুপান্তরিত করা যায়। অনেক সময় সিঙাড়া, সামুসা বা নানের মধ্যে কিমা ব্যবহার করা হয়। একই ধরনের খাবার আর্মেনিয়ায় ঘিমা ղեյմա এবং তুরষ্কে ''কিইমা" kıyma নামে পরিচিত।   উপাদান  কিমার উপাদান হিসেবে ব্যবহার করা হয় পেষা মাংস, ঘি, পেঁয়াজ, হলুদ, আদা, মরিচ, মটরশুটি এবং মশলা ।  প্রস্তুতপ্রণালী  মাংসের কিমা প্রস্তত করার আগে কিমার জন্য সঠিক মাংস নির্বাচন করতে হবে। শুধু মাংস বেছে নিতে হবে।  কোনো প্রকার হাড়, রগ অথবা চর্বি কিছু থাকবে না। থাকলে কেটে নিতে হবে। রানের মাংস ভালো হবে।  ব্লেন্ডারের সাহায্যে অথবা কিমা তৈরির যন্ত্রের সাহায্যে কিমা তৈরী করা যায়। কিমার মেশিন দিয়ে করলে খুব সুন্দর লম্বা লম্বা কিমা বের হয়।   তথ্যসূত্র    বহিঃসংযোগ   Traditional Keema Recipes & Videos from Indian subcontinent   বিষয়শ্রেণী:বাঙালি খাবার বিষয়শ্রেণী:ভারতীয় খাদ্য বিষয়শ্রেণী:পাকিস্তানি খাবার বিষয়শ্রেণী:কাবাব বিষয়শ্রেণী:নেপালি খাবার বিষয়শ্রেণী:কিমা বিষয়শ্রেণী:মাংস শিল্প
মোঃ আবু হেনা মোস্তফা কামাল বাংলাদেশের প্রতিরক্ষা মন্ত্রণালয়ের সাবেক সিনিয়র সচিব। তিনি প্রাথমিক শিক্ষা অধিদপ্তরের মহাপরিচালক ছিলেন। এছাড়াও তিনি সংস্কৃতি বিষয়ক মন্ত্রণালয়ের সচিব ছিলেন।   প্রারম্ভিক জীবন  কামাল রাজশাহী বিশ্ববিদ্যালয়ে বিজনেস স্টাডিজে স্নাতক এবং ঢাকা বিশ্ববিদ্যালয়ে স্নাতকোত্তর করেন। তিনি নেদারল্যান্ডে ইকো-ট্যুরিজম বিষয়ে পিএইচডি করেছেন।   কর্মজীবন  কামাল ১৯৮৫ সালে বাংলাদেশ সিভিল সার্ভিসের প্রশাসন ক্যাডারের ৭ম ব্যাচে যোগদান  কামাল প্রাথমিক শিক্ষা অধিদপ্তরের মহাপরিচালক ছিলেন।  কামাল সংস্কৃতি বিষয়ক মন্ত্রণালয়ের সচিব ছিলেন। তিনি ১৯ আগস্ট ২০১৯ তারিখে বাংলা একাডেমিতে শেখ মুজিবুর রহমানের ওপর এক সেমিনারে সভাপতিত্ব করেন। কামাল ২০২০ সালের ৭ জুলাই প্রতিরক্ষা মন্ত্রণালয়ের সচিব নিযুক্ত হন। তিনি আবদুল্লাহ আল মহসিন চৌধুরীর স্থলাভিষিক্ত হন, যিনি বাংলাদেশে কোভিড-১৯ মহামারি চলাকালীন কোভিড-১৯-এ মারা যান।  ২০ জানুয়ারী ২০২১-এ তিনি সিনিয়র সচিব পদে উন্নীত হন। তিনি বাংলাদেশ ন্যাশনাল ক্যাডেট কোরের ক্যাডেটদের হাতে প্রধানমন্ত্রী শেখ হাসিনার লেখা শেখ রাসেলের ওপর লেখা বই তুলে দেন।  ২০২১ সালের নভেম্বরে, কামাল কাদিরাবাদ সেনানিবাস পরিদর্শন করেন এবং দুটি প্রকল্পের উদ্বোধন করেন। কামাল বাংলাদেশ স্পেস রিসার্চ অ্যান্ড রিমোট সেন্সিং অর্গানাইজেশনে শেখ মুজিবুর রহমানকে উৎসর্গ করা একটি কর্নার উদ্বোধন করেন। বঙ্গবন্ধু সামরিক জাদুঘর উদ্বোধন অনুষ্ঠানে তিনি বক্তব্য দেন। কামাল রাশিয়া সরকার আয়োজিত আন্তর্জাতিক নিরাপত্তা বিষয়ক নবম মস্কো সম্মেলনে বক্তব্য রাখেন। ২০২২ সালের ৭ ফেব্রুয়ারি, কামাল প্রতিরক্ষা মন্ত্রণালয়ের সচিব হিসেবে অবসর নেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী সরকারি চাকরিজীবী বিষয়শ্রেণী:জীবিত ব্যক্তি
require('strict')  local p = {}  local cells = mw.loadData('মডিউল:বৃক্ষ রেখাচিত্র/উপাত্ত')  function p._main(cell_args) 	local ret = mw.html.create() 	local top = ret:tag('tr') 						:css{ height = '1px', 								['text-align'] = 'center' } 	local bottom = ret:tag('tr') 						:css{ height = '1px', 								['text-align'] = 'center' } 	for _, v in ipairs(cell_args) do 		if type(v) == 'string' then 			top:wikitext(cells[v].t) 			bottom:wikitext(cells[v].b) 		else 			top:tag('td') 				:attr{ colspan = v.colspan or cell_args.colspan or 6, 						rowspan = v.rowspan or cell_args.rowspan or 2 } 				:css{ padding = '0.2em', 						border = (v.border or cell_args.border or '2') .. 'px solid' } 				:cssText(v.boxstyle or cell_args.boxstyle) 				:wikitext(v.text) 		end 	end 	return tostring(ret) end  function p.main(frame) 	local args = require('Module:Arguments').getArgs(frame, {wrappers = 'টেমপ্লেট:রেখাচিত্র', trim = false, removeBlanks = false}) 	local cell_args = { 		colspan = args.colspan, 		rowspan = args.rowspan, 		border = args.border, 		boxstyle = args.boxstyle 	} 	for _, val in ipairs(args) do 		local trimmedVal = val:match('^%s*(.-)%s*$') 		if trimmedVal ==  then 			trimmedVal = '$' 		end 		if cells[trimmedVal] then 			table.insert(cell_args, trimmedVal) 		else 			-- Unnamed params behave weirdly 			-- white space at the front counts for param_, but not whitespace at the end, so remove it 			local rightTrimmedVal = val:gsub('%s+$',) 			table.insert(cell_args, { 				text = args[trimmedVal] or (''), 				colspan = args['colspan_'..rightTrimmedVal], 				rowspan = args['rowspan_'..rightTrimmedVal], 				border = args['border_'..rightTrimmedVal], 				boxstyle = args['boxstyle_'..rightTrimmedVal] 			}) 		end 	end 	 	return p._main(cell_args) end  return p
পুলিক্কুট্টি আরাছছিলাগে ভিরেন নেট্টাসিঙ্গে (জন্ম: ১৭ জুন ২০০৩; ভিরেন নেট্টাসিঙ্গে নামে সুপরিচিত) হলেন একজন শ্রীলঙ্কান ব্যাডমিন্টন খেলোয়াড়, যিনি মূলত শ্রীলঙ্কার প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।  নেট্টাসিঙ্গে শ্রীলঙ্কার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন পুলিক্কুট্টি আরাছছিলাগে ভিরেন নেট্টাসিঙ্গে ২০০৩ সালের ১৭ই জুন তারিখে শ্রীলঙ্কার কলম্বোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন নেট্টাসিঙ্গে শ্রীলঙ্কার প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে একটি ম্যাচেও জয়লাভ না করে তিনি গ্রুপ পর্ব থেকেই বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কান পুরুষ ব্যাডমিন্টন খেলোয়াড় বিষয়শ্রেণী:শ্রীলঙ্কার অলিম্পিক ব্যাডমিন্টন খেলোয়াড় বিষয়শ্রেণী:২০২৪ গ্রীষ্মকালীন অলিম্পিকের ব্যাডমিন্টন খেলোয়াড় বিষয়শ্রেণী:এশিয়ান গেমসে শ্রীলঙ্কার প্রতিযোগী
thumb|ম্যাং-বান-তিং-'দ্জিন-ব্জাং-পো ম্যাং-বান-তিং-'দ্জিন-ব্জাং-পো () অষ্টম শতাব্দীর একজন তিব্বতী বৌদ্ধ ভিক্ষু ছিলেন, যিনি বিমলমিত্রের নিকট হতে বি-মা-স্ন্যিং-থিগ তত্ত্ব সম্বন্ধে শিক্ষালাভ করেন।  সম্রাটের সঙ্গে সম্পর্ক ম্যাং-বান-তিং-'দ্জিন-ব্জাং-পো তিব্বত সম্রাট খ্রি-স্রোং-ল্দে-ব্ত্সানের পুত্র খ্রি-ল্দে-স্রোং-ব্ত্সানের শিক্ষক ছিলেন। খ্রি-ল্দে-স্রোং-ব্ত্সান যখন তিব্বত সম্রাট হিসেবে অভিষিক্ত হন, তখন তার গুরু ম্যাং-বান-তিং-'দ্জিন-ব্জাং-পোকে তিনি তার সভায় মন্ত্রীত্বের দায়িত্ব এবং দ্বু-রু () নামক এক স্থানে জমি দান করেন। এই জমিতে পরবর্তীকালে তিব্বত সম্রাট খ্রি-গ্ত্সুগ-ল্দে-ব্র্ত্সানের শাসনকালে ম্যাং-বান-তিং-'দ্জিন-ব্জাং-পো ঝ্বা () নামক মন্দির স্থাপন করেন।  বি-মা-স্ন্যিং-থিগ সম্রাট খ্রি-স্রোং-ল্দে-ব্ত্সান ম্যাং-বান-তিং-'দ্জিন-ব্জাং-পোর উপদেশে বিমলমিত্রকে তিব্বতে আমন্ত্রণ জানান। বিমলমিত্র তিব্বত পৌছলে ম্যাং-বান-তিং-'দ্জিন-ব্জাং-পো তার শিষ্যত্ব গ্রহণ করেন এবং তার নিকট হতে বি-মা-স্ন্যিং-থিগ তত্ত্ব সম্বন্ধে অধ্যয়ন করেন। যদিও তিনি বিমলমিত্রের ছাত্র ছিলেন, তবুও সম-য়ে বৌদ্ধবিহারে অনুষ্ঠিত লাসা পরিষদ নামে এক ধর্মীয় বিতর্কসভায় ভারতীয় বৌদ্ধধর্মের প্রতিভূ কমলশীলকে সমর্থন না করেন চৈনিক বৌদ্ধধর্মের প্রতিভূ হিসেবে চান গুরু হেশাং মোহেয়ানকে সমর্থন করেন। পরবর্তীকালে বিমলমিত্র চীন চলে গেলে তিনি বি-মা-স্ন্যিং-থিগ তত্ত্ব সাধনা করেন এবং এই তত্ত্ব 'ব্রোম-রিন-ছেন-'বার () এবং খু-ব্যাং-ছুব-'ওদ () নামক দুই বৌদ্ধ ভিক্ষুকে দান করেন। এই তত্ত্ব তিনি ঝ্বা মন্দিরে লুকিয়ে রাখেন, যা পরবর্তীকালে একাদশ শতাব্দীতে ল্দাং-মা-ল্হুন-র্গ্যাল নামক এক ভিক্ষু আবিষ্কার করেন।  মৃত্যু বৌদ্ধধর্ম বিরোধী তিব্বত সম্রাট খ্রি-উ-দুম-ব্ত্সানের রাজত্বে তাকে মৃত্যুদণ্ড দেওয়া হয় বলে মনে করা হলেও অনেকের মতে তিনি পঞ্চান্ন বছর বয়সে লাসা শহরের নিকটে অবস্থিত ব্রাগ-ল্হা-ক্লু () গুহায় মৃত্যুবরণ করেন।  তথ্যসূত্র  আরো পড়ুন  Dudjom Rinpoche. 2002. The Nyingma School of Tibetan Buddhism. Gyurme Dorje and Matthew Kapstein, trans. Boston: Wisdom. Nyoshul Khenpo. 2005. A Marvelous Garland of Rare Gems. Richard Barron, trans. Junction City, California: Padma Publication. Karmay Samten. 1998. The Great Perfection. Leiden: Brill. Bradburn, Leslie, ed. 1995. Masters of the Nyingma Lineage. Cazadero: Dharma Publications, 1995, p. 63. Richardson, Hugh. 1998. “Great Monk Ministers of the Tibetan Kingdom.” In High Peaks Pure Earth, pp. 140–148. London: Serindia. Richardson, Hugh. 1998. “Political Rivalry and the Great Debate at Samye.” In High Peaks Pure Earth, pp. 201–206. London: Serindia. Roerich, George, trans. 1996. The Blue Annals. 2nd ed. Delhi: Motilal Banarsidas, p. 192.  বিষয়শ্রেণী:ন্যিংমা
দিলীপ শইকীয়া একজন ভারতীয় রাজনীতিবিদ। তিনি ভারতীয় জনতা পার্টির সদস্য হিসাবে ২০১৯ সালের ভারতীয় সাধারণ নির্বাচনে আসামের মঙ্গলদৈ থেকে ভারতের সংসদের নিম্নকক্ষ লোকসভায় নির্বাচিত হন। বর্তমানে তিনি ভারতীয় জনতা পার্টির জাতীয় সাধারণ সম্পাদক। তিনি একজন প্রাক্তন রাজ্য সম্পাদক এবং অখিল ভারতীয় বিদ্যার্থী পরিষদ এবিভিপি আসাম প্রদেশের রাজ্য সাংগঠনিক সম্পাদক।   তথ্যসূত্র    বহিঃসংযোগ      Official biographical sketch in Parliament of India website  বিষয়শ্রেণী:আসামের ভারতীয় জনতা পার্টির রাজনীতিবিদ বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:আসামের লোকসভা সদস্য বিষয়শ্রেণী:সপ্তদশ লোকসভার সদস্য বিষয়শ্রেণী:অষ্টাদশ লোকসভার সদস্য
নীল মোহন (জন্ম: ১৯৭৫ বা ১৯৭৬) একজন ভারতীয় বংশোদ্ভূত মার্কিন বিজনেস এক্সিকিউটিভ, যিনি ইউটিউবের চতুর্থ এবং বর্তমানের প্রধান নির্বাহী কর্মকর্তা। তিনি ২০২৩ সালের ৬ ফেব্রুয়ারী সুসান ওজস্কির স্থলাভিষিক্ত হন।   জীবনের প্রথমার্ধ  নীল মোহন ১৯৭৩ বা ১৯৭৪ সালে ভারতের লখনউতে একটি তামিল হিন্দু পরিবারে জন্মগ্রহণ করেন। সেন্ট ফ্রান্সিস কলেজে হাই স্কুলের সময় ভারতে আরও কয়েক বছর অতিবাহিত করার আগে তিনি মার্কিন যুক্তরাষ্ট্রের মিশিগান রাজ্যের পাশাপাশি ফ্লোরিডায় বেড়ে ওঠেন। তখন থেকে ১৯৯০-এর দশকের মাঝামাঝি সময়ে মোহন আবার মার্কিন যুক্তরাষ্ট্রে চলে আসেন এবং ইউটিউবের সাথে যুক্ত হওয়ার সময় তিনি একজন আমেরিকান নাগরিক ছিলেন। তিনি স্ট্যানফোর্ড বিশ্ববিদ্যালয়ে পড়েন ও ১৯৯৬ সালে তড়িৎ প্রকৌশলে স্নাতক লাভ করেন।   তথ্যসূত্র   বিষয়শ্রেণী:ভারতীয় বংশোদ্ভূত মার্কিন ব্যক্তি বিষয়শ্রেণী:মার্কিন যুক্তরাষ্ট্রে ভারতীয় অভিবাসী বিষয়শ্রেণী:জীবিত ব্যক্তি বিষয়শ্রেণী:মার্কিন প্রধান নির্বাহী বিষয়শ্রেণী:১৯৭০-এর দশকে জন্ম বিষয়শ্রেণী:মার্কিন হিন্দু বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৭৩-এ জন্ম বিষয়শ্রেণী:গুগলের ব্যক্তি
থাম্ব|200px|উগান্ডার একটি জাতিগত ভাষাগত মানচিত্র  ইংরেজি ভাষা উগান্ডার সরকারি ভাষা। এছাড়া দেশটিতে প্রায় ৪১টির মত ভাষা প্রচলিত। এদের মধ্যে উল্লেখযোগ্য হল লুগান্ডা বা গান্ডা ভাষা, ন্‌কোলে ভাষা, তেসো ভাষা এবং রুয়ান্ডা ভাষা। এছাড়া ভারতীয় উপমহাদেশ থেকে আগত অভিবাসী জনগোষ্ঠীর বহু লক্ষ ব্যক্তি গুজরাতি ভাষা ও হিন্দি ভাষাতে কথা বলেন। ইংরেজি ভাষা, গান্ডা ভাষা ও সোয়াহিলি ভাষা সার্বজনীন ভাষা হিসেবে ব্যাপক প্রচলিত। সরকারি ভাষা হিসাবে ইংরেজী রয়ে গেছে Mpuga 2003 এবং আন্তর্জাতিক কাজকর্মে ইংরেজি ভাষা ব্যবহার করা হয়।   তথ্যসূত্র    বহিঃসংযোগ   উগান্ডার ভাষার উপর এথনোলগ-এর রিপোর্ট  বিষয়শ্রেণী:উগান্ডা বিষয়শ্রেণী:আফ্রিকার ভাষা
২০২২ স্কটল্যান্ড ত্রিদেশীয় সিরিজ ছিল ২০১৯–২০২৩ আইসিসি পুরুষ ক্রিকেট বিশ্বকাপ লিগ ২ ক্রিকেট টুর্নামেন্টের ১৫শ পর্ব যা ২০২২ সালের আগস্ট মাসে স্কটল্যান্ডে অনুষ্ঠিত হয়। সিরিজটি ছিল মার্কিন যুক্তরাষ্ট্র, সংযুক্ত আরব আমিরাত ও স্কটল্যান্ডের অংশগ্রহণে অনুষ্ঠিত একটি ত্রিদেশীয় সিরিজ, এবং সিরিজের ম্যাচগুলো খেলা হয় একদিনের আন্তর্জাতিক (ওডিআই) হিসেবে। আইসিসি পুরুষ ক্রিকেট বিশ্বকাপ লিগ ২ টুর্নামেন্টটি ছিল ২০২৩ পুরুষ ক্রিকেট বিশ্বকাপে খেলার যোগ্যতা অর্জনের একটি ধাপ। ২০২২ সালের জুন মাসে ক্রিকেট স্কটল্যান্ড সিরিজটির সূচি নিশ্চিত করে।  দলীয় সদস্য  মোনংক প্যাটেল (অধি.) (উই.)  অ্যারন জোন্স (সহ-অধি.)  ইয়ান হল্যান্ড  ইয়াসির মোহাম্মদ  ক্যামেরন স্টিভেনসন  গজানন্দ সিং  জসদীপ সিং   জাসকরন মালহোত্রা (উই.)  নোস্তুশ কেনজিগে  নিসর্গ প্যাটেল   সাইতেজ মুক্কামল্ল  সুশান্ত মোদানি  সৌরভ নেত্রাবলকর  স্টিভেন টেলর (উই.) আহমেদ রাজা (অধি.)  আর্যন লাকরা  আলিশান শরাফু  কার্তিক মেইয়াপ্পান  কাশিফ দাউদ  চিরাগ সুরি  চুণ্টঙ্গপোয়িল রিজওয়ান  জহুর খান  জাওয়ার ফরিদ  জুনায়েদ সিদ্দিকি  বাসিল বিন আব্দুল হামিদ  বৃত্য অরবিন্দ (উই.)  মুহাম্মদ ওয়াসিম  রোহান মুস্তফা  সাবির আলি ম্যাথু ক্রস (অধি.) (উই.)  আদ্রিয়ান নিল  কাইল কুটজার  ক্যালাম ম্যাকলাওড  ক্রিস গ্রিভস  ক্রিস সোল   ক্রিস্টোফার ম্যাকব্রাইড  ক্রেইগ ওয়ালেস  গ্যাভিন মেইন  মাইকেল জোনস  মাইকেল লিস্ক  মার্ক ওয়াট  সাফইয়ান শরিফ  হামজা তাহির  সূচি ১ম ওডিআই  ২য় ওডিআই  ৩য় ওডিআই  ৪র্থ ওডিআই  ৫ম ওডিআই  ৬ষ্ঠ ওডিআই  তথ্যসূত্র  বহিঃসংযোগ  ইএসপিএনক্রিকইনফোতে বিশ্বকাপ লিগ ২ টুর্নামেন্টের প্রধান পাতা   বিষয়শ্রেণী:২০২২-এ স্কটিশ ক্রিকেট বিষয়শ্রেণী:২০২২-এ আমিরাতি ক্রিকেট বিষয়শ্রেণী:২০২২-এ আন্তর্জাতিক ক্রিকেট প্রতিযোগিতা স্কটল্যান্ড
সিদি আলি বেন জিয়াদ মসজিদ (), একটি তিউনিসিয়ান মসজিদ ছিল যা তিউনিসের মদিনার পশ্চিমাংশে অবস্থিত ছিল।  এটি এখন আর বিদ্যমান নেই।Mohamed Belkhodja, Tārīkh maʻālim al-tawḥīd fī al-qadīm wa-fī al-Jadīd, Tunis, al-Maṭbaʻah al-Tūnisīyah, 1939, 429 পৃষ্ঠা   অবস্থান  মসজিদটি দার এল বেয়ের পেছনে সিদি আলি বেন জিয়াদ রাস্তার মধ্যে অবস্থিত ছিল।   শব্দ উৎপত্তি  এটির নামকরণ করা হয়েছে একজন বুজুর্গ, সিদি আলি ইবন জিয়াদ-এর নামানুসারে, যিনি ইফরিকিয়ার একজন ইসলামী আইনজ্ঞ এবং একজন মালিকি ইমাম ছিলেন।   ইতিহাস  ইতিহাসবিদ মোহাম্মদ বেলখোজার মতে, সিদি আলি ইবন জিয়াদ ৭৯৯ সালে মৃত্যুবরণ করেন এবং তাঁকে এই মসজিদের মধ্যে সমাধিস্থ করা হয়, যা প্রমাণ করে যে এটি ৯ম শতাব্দীতে বিদ্যমান ছিল।   তথ্যসূত্র
রাওয়ের () ভারতের মহারাষ্ট্র রাজ্যের জালগাঁও জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৪৮ মিটার (৮১৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে রাওয়ের শহরের জনসংখ্যা হল ২৫,৯৪৯ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৫%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে রাওয়ের এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর  en:Raver
কমলকুমার বসু (২২ আগস্ট ১৯১৮ - ২১ জানুয়ারি ২০১৩) ছিলেন একজন ভারতীয় বাঙালি রাজনীতিক। ১৯৮৫ সাল হতে ১৯৯০ সাল পর্যন্ত তিনি পশ্চিমবঙ্গের রাজধানী কলকাতা শহরের স্থানীয় স্বায়ত্তশাসন সংস্থা কলকাতা পৌরসংস্থার মেয়র ছিলেন।   জন্ম ও শিক্ষা জীবন  কমলকুমার বসুর জন্ম ব্রিটিশ ভারতের কলকাতায়। পিতা গিরীন্দ্রনাথ বসু। তার ব্যারিস্টার পিতামহ ভূপেন্দ্রনাথ বসু ছিলেন স্বাধীনতা সংগ্রামী ও ভারতীয় জাতীয় কংগ্রেসের সভাপতি। কমলকুমারের পড়াশোনা শুরু হয় কলকাতার  টাউন স্কুলে। এখান থেকে ১৯৩৫ খ্রিস্টাব্দে ম্যাট্রিকুলেশন পাশের পর ভর্তি হন স্কটিশ চার্চ কলেজে। ১৯৩৯ খ্রিস্টাব্দে অর্থনীতিতে স্নাতক হন। ১৯৪১ খ্রিস্টাব্দে কলকাতা বিশ্ববিদ্যালয় থেকে এম.এ ও পরে আইন নিয়েও পড়াশোনা করেন। আইন পাশের পর তিনি সলিসিটর ফার্ম বি.এন বসু অ্যান্ড কোম্পানিতে যোগ দেন।   কর্মজীবন (রাজনীতি ও সামাজিক)  তিনি বিবিধ রাজনৈতিক ও সামাজিক কাজে জড়িত ছিলেন আমৃত্যু। রাজনীতিতে আসেন অল্প বয়সেই। রাজনৈতিক জীবনে বামপন্থায় বিশ্বাসী তিনি সহপাঠী শ্যামল চক্রবর্তী, সুব্রত বন্দ্যোপাধ্যায়, স্নেহাশু আচার্য , জ্যোতি বসু প্রমুখেরা সাহচর্যে ভারতের কমিউনিস্ট পার্টি'র সদস্য হন চল্লিশের দশকে এবং স্বাধীনতোত্তর ভারতে১৯৫২ সালে দক্ষিণ ২৪ পরগনা জেলার পশ্চিমবঙ্গের ডায়মন্ড হারবার থেকে লোকসভার সংসদ সদস্য হন। ১৯৬৪ খ্রিস্টাব্দে কমিউনিস্ট পার্টি ভেঙ্গে গেলে, তিনি মাক্সর্বাদী কমিউনিস্ট পার্টিতে যোগদান করেন এবং সিপিআই (এম) দলেই চার দশকের বেশি যুক্ত থাকেন।   পরবর্তী জীবন  ১৯৮৫ খ্রিস্টাব্দে তিনি  কলকাতা পৌরসংস্থার মেয়র হন। তিনি সল্টলেক সেটডিয়াম তৈরির সময় থেকেই সক্রিয়ভাবে যুক্ত ছিলেন তদানীন্তন 'সোসাইটি ফর স্পোর্টস অ্যান্ড স্টেডিয়াম'-এর প্রতিষ্ঠাতা-সম্পাদক হিসাবে। তিনি স্টেডিয়াম তৈরির সময়ে এর পর্যবেক্ষণের দায়িত্বে ছিলেন। তিনি মোহনবাগান ক্লাবের পৃষ্ঠপোষকও ছিলেন।  ১৯৬২ খ্রিষ্টাব্দে চীন-ভারত যুদ্ধের সময় ভারত সরকার সন্দেহের কারণে ভারতীয় কমিউনিস্ট পার্টির সদস্যদের আটক করলে, তিনি সদস্যদের জন্য আইনি লড়াই চালিয়ে গেছেন। তিনি ফেডারেশন হল (মিলন মন্দির) পরিচালন সমিতির প্রধান ছিলেন। ১৯৯৯ খ্রিস্টাব্দ থেকে আমৃত্যু ইন্ডিয়ান অ্যাসোসিয়েশনের সভাপতি ছিলেন।   মৃত্যু  তিনি ২০১৩ খ্রিস্টাব্দের ২১ শে জানুয়ারি কলকাতার এক বেসরকারি নার্সিংহোমে পরলোক গমন করেন।   তথ্যসূত্র    আরও পড়ুন   দেবাসিস বোস, কমল কুমার বসুর পরিক্রিক প্রেমপত্র (বাংলা ভাষায়), কলকাতা, ২০১০।  বিষয়শ্রেণী:দক্ষিণ চব্বিশ পরগনা জেলার ব্যক্তি বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:স্কটিশ চার্চ কলেজের প্রাক্তন শিক্ষার্থী বিষয়শ্রেণী:কলকাতার মহানাগরিক বিষয়শ্রেণী:প্রথম লোকসভার সদস্য বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:পশ্চিমবঙ্গের ভারতের কমিউনিস্ট পার্টির রাজনীতিবিদ বিষয়শ্রেণী:কলকাতার রাজনীতিবিদ বিষয়শ্রেণী:বাঙালি রাজনীতিবিদ বিষয়শ্রেণী:২০১৩-এ মৃত্যু বিষয়শ্রেণী:১৯১৮-এ জন্ম বিষয়শ্রেণী:২০শ শতাব্দীর ভারতের মেয়র
২৬নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৩ এর অন্তর্গত। এটি প্রাক্তন ঢাকা সিটি কর্পোরেশনর ৬২ নং ওয়ার্ড ছিল। ওয়ার্ড নং ২৬ ঢাকা মহানগর পুলিশের লালবাগ থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৭ আসনের অন্তর্গত। এ ওয়ার্ডের বর্তমান কাউন্সিলর হলেন হাসিবুর রহমান।   বিবরণ  ওয়ার্ড নম্বর ২৬ ঢাকা মহানগরের আজিমপু  রোড (হোল্ডিং নং- ১-১৭৮), আজিমপুর এষ্টেট, পলাশী ব্যারাক পশ্চিম ও দক্ষিণ, ইডেন মহিলা কলেজ হোস্টেল স্টাফ কোয়ার্টার এবং গাহর্স্থ অর্থনীতি কলেজ, বি.সি দাস স্ট্রীট, নিলক্ষেত সরকারি বাজার (আজিমপুর), লালবাগ রোড, (হোল্ডিং নং- ১-৪৭ এবং ১৫৮-১৯৯), ঢাকেশ্বরী রোড এলাকা নিয়ে গঠিত।   ইতিহাস   কাউন্সিলর  নির্বাচনকাউন্সিলররাজনৈতিক দলসূত্র  ২০১৫ হাসিবুর রহমান বাংলাদেশ আওয়ামী লীগ  ২০২০ হাসিবুর রহামন বাংলাদেশ আওয়ামী লীগ   তথ্যসূত্র  বিষয়শ্রেণী:ঢাকা দক্ষিণ সিটি কর্পোরেশনের ওয়ার্ড
মাহমুদ পাসিখানি () ইরানে সংগঠিত নুকতবি আন্দোলনের (যেটি হুরুফি আন্দোলনের একটি অংশ ছিল) প্রতিষ্ঠাতা ছিলেন। তিনি ইরানের গিলন প্রদেশের পাসিখানে জন্মগ্রহণ করেছিলেন। পাসিখানি দাবি করেছিলেন যে তিনি মুহাম্মাদের পুনর্জন্ম ছিলেন। ১৩৯৭ সালে, তিনি নিজেকে মাহাদি ঘোষণা করেছিলেন।    আরও দেখুন   মাহদি   ইসমাইলি   সুফিবাদ   শিয়া ইসলাম   নুকতা-ই উলা (বা'ব)    তথ্যসূত্র   হামিদ আলগর: নুকতাবি ইসলামের বিশ্বকোষ, ১৯৯৪, পৃষ্ঠা: ১১৪–১১৭।  বিষয়শ্রেণী:ইরানি শিয়া মুসলিম বিষয়শ্রেণী:স্বঘোষিত মাহদী
InternetArchiveBot  —CYBERPOWER (আলাপ) ১৭:৫৫, ২৩ আগস্ট ২০১৮ (ইউটিসি)  Granted. I also created a local user page for your bot. Thanks for your service! — তানভির • ১০:৪০, ২৪ আগস্ট ২০১৮ (ইউটিসি)  Thanks, but now all that information being transcluded from the global user page is now gone.  That has information for users on how to shut the bot down, without having to contact an admin, or change the configured behavior of the bot.  Is it at all possible to translate the rest of the user page found at :meta:User:InternetArchiveBot?—CYBERPOWER (আলাপ) ১৩:২৯, ২৪ আগস্ট ২০১৮ (ইউটিসি)   আলোচনা    বাংলা উইকির পক্ষ থেকে এই অনুরোধের ভিত্তিতে বট চালুর আবেদন করা হয়েছে। অনুমোদন করার অনুরোধ করা হচ্ছে। --আফতাব (আলাপ) ১৮:২১, ২৩ আগস্ট ২০১৮ (ইউটিসি)
থামিঝাগা মুনেত্র মুন্নানি (১৯৮৮-১৯৮৯) হল একটি স্বল্পস্থায়ী রাজনৈতিক দল যা ১৯৮৮ সালে প্রবীণ তামিল চলচ্চিত্র অভিনেতা শিবাজি গণেসান দ্বারা প্রতিষ্ঠিত হয়েছিল। অনেক রাজনৈতিক দলের সাথে শিবাজি গণেশনের দীর্ঘদিনের সম্পর্ক ছিল, তার প্রথম সিনেমা নিজেই দ্রাবিড় মুনেত্র কাজগমের প্রচারমূলক সিনেমা। এই দলটি ১৯৮৯ সালের নির্বাচনেও সিঁড়ি প্রতীকে প্রতিদ্বন্দ্বিতা করেছিল।  ভারতীয় জাতীয় কংগ্রেসের তামিলনাড়ু উপদলে বিভক্তির পরে দলটির জন্ম হয়েছিল। অল ইন্ডিয়া আন্না দ্রাবিড় মুনেত্র কাজগাম অন্য একটি দল ভিএন জানকি এবং আরএম বীরাপ্পনের নেতৃত্বে এবং জে. জয়ললিতার নেতৃত্বে দুটি খণ্ডে বিভক্ত হওয়ার পরে বিভক্ত হয়ে যায়। গণেশন এবং তার সমর্থকরা ১৯৮৯ সালের রাজ্য নির্বাচনে এআইএডিএমকে কোন অংশের সাথে জোট করবে তা নিয়ে মতপার্থক্য নিয়ে কংগ্রেস ত্যাগ করেছিলেন।  থামিঝাগা মুনেত্রা মুন্নানি ভিএন জানকি রামচন্দ্রনের পার্টির খণ্ডকে সমর্থন করেছিলেন এবং এটির জন্য প্রতিদ্বন্দ্বিতা করা সমস্ত আসনে হেরেছিলেন। গণেশন অবশেষে তার নিজের দল ভাসানোর সিদ্ধান্তে অনুতপ্ত হন এবং দলটিকে জনতা দলের সাথে একীভূত করেন।   শিবাজি গণেশন  শিবাজি গণেশন তামিল ফিল্ম ইন্ডাস্ট্রির অন্যতম প্রধান তারকা ছিলেন। ভিসি গণেসান হিসাবে জন্মগ্রহণ করেন, তিনি পেরিয়ার ইভি রামাসামি দ্বারা শিবাজি নামকরণ করেছিলেন, যিনি তখন ১৯৪০-এর দশকে দ্রাবিড় কাজগম এবং আত্ম-সম্মান আন্দোলনের নেতৃত্ব দিয়েছিলেন। তিনি ১৯৫২ সালে তামিল মুভি Parasakthi- তে আত্মপ্রকাশ করেন, একটি মুভি যাতে দ্রাবিড় রাজনীতির উপাদানগুলি ব্যাপকভাবে ধারণ করে। যদিও গণেশন দ্রাবিড় মুনেত্র কাজগমের একজন সদস্য ছিলেন তিনি দেখতে পান যে পার্টির নাস্তিক দৃষ্টিভঙ্গি তাকে তার চলচ্চিত্র খ্যাতির মূল্য দিতে পারে। পার্টিতে আরেক চলচ্চিত্র তারকা এম জি রামচন্দ্রনকে গুরুত্ব দেওয়ায় তিনি হতাশও হয়েছিলেন। কিন্তু তবুও তিনি তিরুমালা ভেঙ্কটেশ্বর মন্দির পরিদর্শন পর্যন্ত ডিএমকে-র মধ্যে বিতর্কের কেন্দ্রবিন্দুতে পরিণত না হওয়া পর্যন্ত দলে ছিলেন। বিতর্কের জবাবে গণেশন ডিএমকে "একটি গ্ল্যামার পার্টি" বলে অভিহিত করেন  এবং তামিল ন্যাশনাল পার্টিতে চলে যান। তামিল ন্যাশনাল পার্টি নিজেই ডিএমকে-এর প্রাক্তন সদস্যরা যেমন ইভিকে সম্পাথ  এবং কান্নাদাসন দ্বারা গঠিত হয়েছিল।  পরে গণেশন ভারতীয় জাতীয় কংগ্রেসে যোগদান করেন যখন তামিল ন্যাশনাল পার্টি এর সাথে একীভূত হয়।   তথ্যসূত্র   বিষয়শ্রেণী:১৯৮৯-এ বিলুপ্ত রাজনৈতিক দল বিষয়শ্রেণী:১৯৮৮-এ প্রতিষ্ঠিত রাজনৈতিক দল বিষয়শ্রেণী:ভারতীয় জাতীয় কংগ্রেসের বিচ্ছিন্ন দল বিষয়শ্রেণী:দ্রাবিড় রাজনৈতিক দল বিষয়শ্রেণী:তামিলনাড়ুর বিলুপ্ত রাজনৈতিক দল